Document ID: /roh_data/filtered/fineweb-2-filterrobots_roh.jsonl.gz/53899

Ella na possia insumma betg metter a lieu quai, di la presidenta communala, Gerda Wiessmeier-Gasser. Tiers la tavla sparida saja anc vegnì ch'insatgi haja disfamà fermamain sia mamma al telefon e quai anonim.
I mussa simplamain che l'entira istorgia è stada fitg fitg emoziunala. Ma la decisiun stat e quella è d'acceptar tant d'ina sco da l'autra vart.
La presidenta communala ha sperà ch'i na dettia betg in uschè stretg resultat perquai ch'ella ha quintà ch'i vegnia lura grev. Omaduas varts hajan numnadamain cumbattì fitg ferm per lur posiziun. Tuttina spera ella che la situaziun sa quieteschia proximamain.
Speranza metta Gerda Wissmeier-Gasser er en in apero en il rom da la debatta da budget il december. Quel vegnia sapientivamain offrì da la vischnanca tant als adversaris sco als aderents da la fusiun. Cun la finamira dad ir a partir da là puspè tuts ensemen en l'avegnir.
RTR actualitad 06:00